《送东崖李都阃入觐还楚》
明代·李时行

十年楚国驰驱日，此夕京华邂逅间。素向幕中穷虎略，远从天逅觐龙颜。

九疑木叶飞红雨，七泽波涛涌雪山。惆怅相逢又相别，几时重听佩声还。

作者简介：明广州府番禺人，字少偕。嘉靖二十年进士。知嘉兴县，迁南京兵部车驾主事，坐事罢，遍游吴越、齐鲁名山。有《驾部集》。